Posta Uganda

Posta Uganda, mu Luganda  wabula nga ye  Uganda Post, nga mu kusooka yatuumibwa Uganda Post Limited, ye kampuni eyasooka ng'evunaanyizibwa mu kutambuza amabaluwa n'ebitereke mu Uganda . "Uganda Posts Ltd", Ministry of Information and Communication Technology, 4 April 2010.

 Enkola y'emirimu awamu 
Ng'ekola okuyita mu Ofiisi ezitambuza Amabaluwa ezisoba mu 300, nga zirina obubookisi ebaluwa nebitereke wezituukira ezikola ezisuka mu 70,000, nga zirina ebifo mu bibuga ebinene ne tawuni ezisuka mu 30 mu ggwanga, Posta Uganda ekola emirimu egiyambako mingi, omuli gino wammanga: 

 Okutambuza ebbaluwa n’ebipapula
 Empeereza y’okuweereza abantu mu bwangu
 Okutambuza ssente mu ggwanga n’ensi yonna
 Empeereza ya Intaneeti
 Entambula ya bbaasi z’olukale ng’eyita mu kitongole kya Post Bus Services Limited
 Okusaasaanya obutabo bwa magaziini n’empapula z’amawulire
 Okukola nga kayungirizi w’abagaba eby’amasimu.

 Ebikikwatako 
Uganda Post Limited yatandikibwawo ng'ekimu ku bitundu by'omukago gw'Amawanga g'omu Buvanjuba bwa Afrika .  Etteeka lya East African Post and Telecommunications Act mu 1951 lyategeka enkola y'okutambuza amabaluwa n'ebitereke ku ndagaano wakati w'abazungu abaali Bafuga Kenya, ne mu Matwaale ga Uganda, n'ebitundu byaTanganyika.  Okusatululwa kw'omukago gwa East African Community mu 1977 kwasazaamu etteeka lya East African Post and Telecommunications Act. Ekitongole kya East African Post and Telecommunications Corporation (EAPTC) kyakyusibwa ne kifuulibwa ekitongole kya Uganda Posts and Telecommunication Corporation (UPTC), wadde nga kino palamenti ya Uganda teyakiteeka mu mateeka okutuusa mu 1983. 

Mu 1998, nga ogumu ku kaweefube wa gavumenti okugenda mu maaso okusumulula obuyinza ku by’empuliziganya mu Uganda, UPTC yayawulwaamu kampuni zino wammanga ezeetongodde: 

 Posta Uganda Limited
 Ekitongole kya Uganda Telecom Limited
 Post Bank Uganda Limited
 Uganda Communications Commission, ekitongole ekivunaanyizibwa ku by'amakolero.

Uganda Post Limited yaweebwa obuyinza ku mpeereza y'okutambuza amabaluwa n'ebitereke era mu teeka ly’eby'empuliziganya erya 1997 lyayawulamu Uganda Post Limited mu migabo bukadde, nga buli gumu gubalibwaamu 25,000/= eza ssente za Uganda.  Minisitule y’Eby'ensIimbi erinamu emigabo egisinga obungi egiwera 999,999, ng’omugabo ogumu ogusigaddewo gwa Minisitule y’Emirimu, Amayumba, n’Enkulaakulana y’Ebibuga.  Newankubadde nga Uganda Post Limited yakyusa erinnya lyayo n'erifuula Posta Uganda, empeereza ya posta tenaba kufuuka ya bwannannyini. "Posta Uganda- Customer-Oriented Postal,Logistics,Financial Services- FAAs", Uganda Post Limited, 2005. Retrieved 4 April 2010.

 Amaanyi 
Posta Uganda esobola okuwa layisinsi z'ebyuuma ebiramba amabaluwa.  Posta Uganda erina obwannannyini ku bubaka bw'amabaluwa munsi yonna n’ez’omunda mu Uganda, wadde ng’ebbaluwa ziyinza okwesonyiyibwa.  Posta Uganda era eteekawo ebeeyi ya sitaampu n’obuweereza bw'amabaluwa, wadde nga mu nsonga eno ekoma mu tteeka ly’eby'empuliziganya n’akakiiko akavunaanyizibwa ku by’empuliziganya mu Uganda.  Mu Gwomwenda 2012, Posta Uganda yalangirira enkolagana yaayo empya n'aba Gaming International, mu mpeereza yaayo ey’okutambuza ssente mu ggwanga n’ensi yonna. 

 Laba ne 

 Eby'empuliziganya mu Uganda
 Sitaampu za posta n'ebyafaayo bya posta bya Uganda

 Ebijuliziddwaamu 

 Ewalal w'oyinza okubigya 

 Omukutu gwa kampuni